ALCHEMY OF SOULS IKALAWANG YUGTO
Kapag may nangyari kay Yul,
magdidilim ang paningin ni Uk.
Matagal na siyang nagpipigil ng galit.
Pero…
kapag sinaktan si Yul ng mga tao ng Cheonbugwan,
sasabog si Uk.
Sana walang mangyaring--
Alam ko kung nasaan ang pasugalan. Dadalhin kita roon.
Alam ko rin kung saan ang pasugalan sa Nayon ng Gaema.
Baka may nangyari doon, kaya dito ka lang.
Yul.
Uk.
Patawad.
Walang kahit isa rito…
ang makakalabas ng buhay.
Ano ang parasito sa dugo?
Iyon ay isang nilalang
na inilalagay sa daluyan ng dugo ng isang tao.
Inilagay namin iyon kay So-i,
pero hindi ko alam kung bakit na kay Seo Yul.
Sino ang naglagay niyon sa katawan ni So-i?
-Si Jin Mu ba? -Oo.
Yul.
Sinalakay si Seo Yul ng mga salamangkero ng Cheonbugwan?
Anong ibig mong sabihin?
Narinig ko lang mula sa Songrim.
Nagkakagulo ang lahat.
Nagkakamali siguro sila.
Bakit siya sasalakayin ng mga salamangkero ng Cheonbugwan?
Panginoon!
May problema po tayo.
Sinalakay po sina Yeom-su sa pasugalan sa Nayon ng Gaema.
Ano?
Bakit? Sino ang sumalakay sa kanila?
Si Jang Uk po. Mag-isa niya silang tinalong lahat.
Higit sampung salamangkero ng Cheonbugwan ang sumalakay kay Seo Yul.
Kung hindi dahil kay Jang Uk,
namatay si Yul.
Dinala na si Yul sa Sejukwon?
Kumusta siya?
Malubha po ang lagay ni Yul, Kamahalan.
Kapag namatay si Seo Yul,
magsisimula ang malaking gulo sa pagitan ng Songrim at Cheonbugwan.
Nasa loob ng katawan niya ang parasito sa dugo.
Maestro, tanggalin n'yo po.
Walang paraan para matanggal ang parasito sa dugo
na nasa loob ng sentro ng enerhiya ng isang salamangkero.
Lalabas lang ito kapag namatay siya.
Lalakas ang enerhiya ng parasito sa dugo
kapag ginamit niya ang enerhiya niya,
kaya't nagiging masakit ito para sa kaniya.
Nakipaglaban siya sa ganitong kalagayan.
'Di natin maisip ang sakit na dulot nito sa kaniya hanggang sa huling sandali niya.
Ano'ng huling sandali?
Sinasabi n'yo po bang mamamatay siya?
Yul.
Pakiusap, humanap po kayo ng paraan.
Hindi natin siya puwedeng hayaan na mamatay nang ganito.
Siguradong nahirapan siya sa tindi ng sakit.
Yul.
Nasa Seoho ang Parol ng Buhay ni Yul.
SEO YUL
Mamatay ang ilaw kapag namatay si Yul.
Pagkatapos ay pupunta kaagad sa bayan
ang ama niyang si Heneral Seo
para alamin ang dahilan ng biglaan niyang pagkamatay.
Sinunod ng pamilya Seo ang kautusan ni Maestro Seo Gyeong
at pinapangalagaan ang paligid ng Seoho.
Kung pupunta sila ng bayan at makikipaglaban sa Cheonbugwan,
sisiklab ang digmaan.
Hindi ba
kuya mo si Seo Il?
Pakiusap, subukan mo siyang pigilan.
Hindi niya papakinggan ang kaniyang kapatid
na mukhang si Babaylan Choi dahil sa alchemy of souls.
Sa halip,
dapat kang mag-alala sa magiging tugon ng Songrim.
Hindi ko pa nakikita si Uk.
Sa tingin ko
na pumunta siya sa Cheonbugwan.
Wala akong balak na pigilan siya.
Tinulak nila sa kamatayan ang tagapagmana ng pamilya Seo.
Kailangang magbayad ng Cheonbugwan sa ginawa nila.
Susuportahan ko si Uk.
Ano'ng gagawin ng Songrim?
Tiyo.
'Di ko pa po kayang ikatawan ang Songrim.
Pero dahil sa nangyari sa kaibigan ko,
susuportahan ko rin po si Uk.
Park Dang-gu.
Bilang pinuno ng Songrim, kailangan mo itong ipagtanggol.
Maestro Heo, pakiusap gamutin n'yo si Yul.
Tipunin ang lahat ng mga salamangkero.
Pupunta ako ng Cheonbugwan.
Hindi dapat masangkot ang Cheonbugwan sa pagkatamay ni Seo Yul.
Ipatawag ngayon ang Kapulungan. Kailangan nating sabihin na inosente tayo.
-Opo. -Panginoon.
-Papunta na po siya. -Sino?
Papunta na po ngayon sa Cheonbugwan si Jang Uk habang nag-uusap tayo.
Ako ang pakay
ni Jang Uk.
Tipunin ang mga salamangkero ng Cheonbugwan.
Pigilan si Jang Uk na makapasok sa Cheonbugwan!
Opo.
Papunta po si Jang Uk sa Cheonbugwan.
Kumikilos na rin po ang Songrim.
Kamahalan, ano po ang gagawin natin?
Tira!
Tigil! Nandito ang Prinsipe.
-Tumigil ka na rito, Jang Uk. -Tumabi ka.
Patuloy mo ba silang lalabanan?
Wala akong pakialam.
Papatayin ko
si Jin Mu.
Para magawa 'yon,
kailangan mong patayin ang lahat ng salamangkero ng Cheonbugwan
at pati na rin
ang lahat ng mga sundalo ng palasyo.
Kung pipigilan nila ako para ipagtanggol siya,
wala akong ibang magagawa.
Hindi ka rin naiiba.
Kaya…
patuloy kang magtago sa likod niya, tulad ng lagi mong ginagawa.
Hindi ko sinusubukang ipagtanggol si Jin Mu mula sa iyo!
Ayaw kong masayang ang lahat ng hirap mo.
Alam ko na ang espada sa kamay mo
ay nagpapakita ng iyong pighati, poot, at galit.
At marahil alam mo rin…
kung kanino nakatuon ang mga iyon.
Alam kong dahil 'yon sa akin.
Iyon ang dahilan kaya hindi kita maharap.
Para pigilan ang sarili mo na gamitin ang espada laban sa mundo,
kinimkim at ibinaon mo lahat ng nararamdaman mo sa loob.
Ayaw kong masayang lahat ng itiniis mo.
Iyon ang dahilan kung bakit ako nasa harap mo,
kahit na alam ko na puwede mo 'yang gamitin sa akin.
Sasalakayin niya ang Prinsipe! Tira!
Tigil!
Simula ngayon, susuportahan ng Songrim si Jang Uk.
Paninindigan namin ang mga pasiya niya
at lalaban kasama niya.
Kaya Jang Uk,
pag-isipan mo nang mabuti…
at 'wag kang magpadalos-dalos.
Kapag itinutok mo sa akin ang espada mo…
at ginamit laban sa akin,
kakailanganin ko rin silang labanan.
Alam kong 'di mo ko gusto o pinagkakatiwalaan.
Gayumpaman,
'wag mo akong bibiguin.
Kung ganoon ay maghihintay ako rito.
Dalhin mo sa akin si Jin Mu.
Maaaring nasaktan si Seo Yul ng mga tao ng Cheonbugwan,
pero namatay silang lahat sa kamay ni Jang Uk.
Puwede nating sundin ang nakagawian ng mga salamangkero at hayaan na ang isyu.
Kaya bakit
kailangan kong managot para kay Seo Yul?
Kailangan mong managot para sa parasito sa dugo.
Parasito sa dugo?
Nasa panganib ang buhay niya
dahil sa parasito sa dugo na nasa sentro ng enerhiya niya.
Bago siya namatay,
inamin ni Yeom-su na dahil 'yon sa iyo.
Inilalagay ko lang ang parasito sa dugo sa isang tao
para makontrol ko sila.
Kaya hindi ko alam paano 'yon napunta
sa katawan ni Seo Yul.
Gayumpaman,
kung sinubukan siyang patayin ng mga tao ng Cheonbugwan at ilihim ito,
kailangan mong managot bilang Gwanju.
Pero paanong ang parasito sa dugo…
Salamat na lang at buhay pa si Seo Yul.
Kapag nakahanap ka ng paraan para iligtas siya,
hindi ka na nilala susubukang patayin.
Hindi ko alam.
Si Jin U-tak ang kumuha ng parasito sa dugo na 'yon sa Jinyowon.
Hindi ko alam kung paano iyon makontrol,
o kung paano 'yon alisin sa sentro ng kaniyang enerhiya.
Kailangan mong maghanap ng paraan.
Kung hindi,
hindi titigil si Jang Uk.
Mananatili ka ba rito hanggang sa lumabas si Jin Mu?
Naghinihintay ako upang hindi magpapadalos-dalos.
At saka magpapakita sa harap ko ang taong pakay ko.
Hindi ba si Jin Mu ang pakay mo?
Pakiusap, manatili kayo sa tabi ni Yul.
Hahanap ako ng paraan para mailigtas siya at babalik ako.
Inilagay mo sa panganib ang tagapagmana ng pamilya Seo?
Jin Mu, kailangan mong managot sa insidenteng ito.
Kapag kumilos ang Seoho dahil dito,
hindi mapipigilan ang digmaan.
Ano'ng gagawin mo?
Tingnan mo ang ginawa mo!
Ipinatawag ko kayong lahat dito
para makahanap ng paraan para pigilang mangyari 'yan.
Paano namin malalaman kung paano tanggalin ang parasito sa dugo
gayong 'di pa namin kailanman nakikita 'yon?
Kapag namatay si Seo Yul, mamamatay ka rin sa kamay ni Jang Uk.
Magmakaawa ka sa kaniya at i-sakripisyo ang sarili mo.
Para maiwasan natin na magkaroon ng digmaan!
Gawin mo iyon!
-Hindi maaaring magkaroon ng digmaan! -Panagutan mo!
Huminahon kayo.
Nagmamakaawa ako
sa tulong ninyo.
Kung galing sa Jinyowon ang parasito sa dugo,
maaaring alam ni Ginang Jin kung paano tanggalin iyon.
Pero malaki ang galit niya kay Gwanju Jin Mu.
Duda ako na tutulong siya.
Kailangan niyang magmakaawa.
Jinyowon lang ang tangi nating pag-asa.
Ho-gyeong.
Pakiusap iligtas mo ang iyong kapatid.
Nagpunta ako rito para lumuhod at magmakaawa sa 'yo.
Nakakahiyang tanawin ito para sa Gwanju ng Cheonbugwan.
Mukhang natatakot ka rin pala kay Jang Uk.
May kinalaman pa rin ang Jinyowon,
dahil galing dito ang parasito sa dugo.
Kagagawan mo 'yon at ni Jin U-tak. Wala akong kinalaman doon.
Ginang Jin.
Kapag namatay si Seo Yul nang ganito,
mamumuhi rin sa 'yo ang pamilya Seo.
Hindi ako natatakot.
Sabihin nating namatay si Seo Yul, at manganib ang buhay ko.
Sa tingin mo mag-isa akong mamamatay?
Parehas tayong galing pamilya Jin.
Kailangan nating maging responsable
at may pananagutan ang Jinyowon sa kamatayan ko.
Inuutusan ko si Ginang Jin na humanap ng paraan para iligtas si Seo Yul
at mapaalis si Jang Uk.
Nakakatakot isipin na nasa labas siya.
Hindi ako makahinga.
Humanap ka ng paraan para ayusin ang problema,
sa pagsasakripisyo man sa inyong sarili o pag-aalok ng solusyon.
Tulad ng sinabi ko,
dinala ko si Jin Mu.
Naniniwala akong may malaking hindi pagkaka-unawaan.
Ngunit bilang Gwanju ng Cheonbugwan,
inaako ko ang responsibilidad at humihingi ng tawad
sa paglagay sa panganib sa buhay ng tagapagmana ng pamilya Seo.
Hindi.
Kay Yul ka humingi ng tawad, hindi sa akin.
Pagkatapos mo siyang gamutin.
Oo naman.
'Yan mismo ang dahilan kaya humanap ako ng paraan para mailigtas siya.
Si Ho-gyeong.
Hinikayat ko siya at nakahanap ng paraan.
Nandito ulit…
tayo.
Sa wakas ay nagawa mo akong palabasin
pagkatapos ng lahat ng gulong ito.
Kaya dapat
sinabi mo na sa akin no'ng maayos pa akong nagtatanong.
Hindi hinuli si So-i at dinala rito.
Pumunta siya nang kusa para iligtas si Yul, hindi ba?
Siya pala ang nais niyang iligtas.
May alam kang paraan para tanggalin ang parasito sa dugo na 'yon, 'di ba?
Mamatay na si Yul.
Pakiusap na tulungan mo siya. Nagmamakaawa ako sa iyo.
Hindi ako interesado kung mabubuhay o mamamatay siya.
Pasensiya na.
Sinabi mo na hindi ka interesado,
kaya sinubukan kong kunin ang atensiyon mo.
At sa huli,
heto ka.
Ni hindi ko kinailangang umalis sa lugar na ito.
Hindi ka nagpunta rito para patayin ako.
Ginamit mo ako para kumbinsihin siya.
Dahil buhay ng kaibigan ko ang nakataya, kailangan kong unahin na mailigtas siya.
Hindi ang pumatay ng mga katulad mo.
Mga katulad ko?
Dapat ipinaalam mo sa akin kung alam mo pala.
Hindi ko na sana ipinahiya ang sarili ko sa paghingi ng tawad sa kaniya.
Hindi sana mararanasan ang kahihiyan sa pagpunta rito ng mag-isa.
Makakaalis ka na ngayon.
Pumunta ka sa Jinyowon, at sasabihin ko sa 'yo ang solusyon.
Naging masunurin ka sa nakalipas na tatlong taon.
Pero tinakot mo ang lahat sa pagpunta mo rito.
Ang Cheonbugwan, Songrim, Jinyowon,
ang pamilya ng Hari, ang Kapulungan, at pati ang Seoho.
Talagang nakakamangha ka.
Gayumpaman,
tumigil ako gaya ng sinabi mo.
Gwanju.
Pumunta ka sa tanawan ng bituin at magdasal sa mga bituin
na malagpasan ni Yul ang problemang ito sa anumang paraan.
Kapag hindi nakaligtas si Yul,
siguradong mamamatay ka.
Patawad.
Dapat ipinaalam ko kaagad sa iba
nang nakita ko ang nasa loob mo.
Pero ang tanging magagawa ko ay makakita.
Wala na akong ibang magawa.
Tatlong paghinga lang.
Mahalaga sa akin lahat ng ala-ala sa Danhyanggok.
'Wag mo siyang hawakan nang walang pahintulot.
Hindi mo ba naiintindihan na malubha ang lagay niya?
Narinig ko na nanahimik ka kahit alam mo ang kalagayan niya.
'Wag kang makialam at umalis ka na.
Ano 'yon?
Binibining Heo.
Hindi ko alam kung anong gamot ang iniinom ni Senyorito Seo.
Naka empake ang mga gamit niya, kaya dinala ko pong lahat.
Hinahanap mo ba ang gamot niya?
Oo.
Ano 'yan?
Sa tingin ko selyado ang sulat na ito ng enerhiya.
Sinabihan kitang 'wag humawak ng anuman na walang pahintulot.
Naisip ko na baka isinulat niya ang pangalan ng gamot.
Kaya kong tingnan mag-isa.
Umalis ka na.
Si Senyorito Seo po ba ang nagselyo niyan?
Sa tingin ko.
Nagpasama ako sa kaniya sa Danhyanggok habang may sakit siya.
Pero tungkol saan ang alaala na iyon?
Imposibleng pumunta ako sa Danhyanggok kasama si Seo Yul dati.
Binibing Bu-yeon.
May paraan. Maliligtas natin si Yul!
Talaga ba?
Sinabi ni Ginang Jin na may paraan para tanggaling ang parasito sa dugo.
Pumunta ang tiyo ko at si Uk sa Jinyowon para kausapin siya.
Sumang-ayon ang ina ko na sabihin kay Uk kung paano tanggalin ang parasito sa dugo?
Oo, kapag tumulong si Ginang Jin, mabubuhay si Yul.
Gagawin ni Uk anuman ang hilingin niya.
Ililigtas niya si Yul anuman ang mangyari.
Siguradong gagawin niya 'yon.
Kailangan niya 'yong gawin.
Anuman ang mangyari.
Parang insekto ang parasito sa dugo.
At mga ibon ang mga mandaranggit ng mga insekto.
Nasa Jinyowon ang pinakamakapangyarihang ibon.
Ang ibong apooy.
Ang ibong apoy ang sagot?
Lubha itong mapanganib.
Mapanganib ito, pero hindi imposible.
Dahil nandito si Jang Uk.
Gagawin ko anuman ang nais mo,
kaya sabihin mo sa 'kin paano siya iligtas.
Kung ganoon, hayaan mo ako na magtanong sa 'yo.
Kailangan mo nang tulong ko para iligtas siya.
Kung sumang-ayon ako na tutulong, gagawin mo ba talaga ang hiling ko?
Pauwiin mo ng bahay si Bu-yeon.
Pagkatapos ay tutulungan kita.
Kung tatangi ka,
hindi kita tutulungan.
Kapag nangyari 'yon, hindi mo siya maililigtas
kahit na alam mo kung paano.
Naiintindihan ko.
Gagawin ko ang sinasabi mo.
Kaya pakiusap, tulungan mo ako.
At si Bu-yeon,
papauwiin ko siya.
Salamat.
Dahil testigo ka, magtitiwala ako kay Uk na gagawin niya ang sinabi niya.
Tutulungan ko kayong iligtas si Seo Yul.
Salamat sa pagpayag na tulungan kami.
Ang ibong apoy?
Maaaring mapanganib, pero walang mawawala kung susubukan.
Dang-gu, sunduin mo si Cho-yeon.
Kailangan natin ng dugo ng pamilya Jin.
Sige po, susunduin ko na po siya.
Pumunta ka sa Seoho.
Kapag nakarinig ang ama ni Yul ng mga tsismis,
magkakaproblema tayo.
Ipaalam mo sa kaniya ang sitwasyon at ipanatag mo ang loob niya.
Sasabihin ko sa kaniya na mabubuhay si Yul anuman ang kapalit,
kaya pakiusap na iligtas mo siya.
Uk, ikaw ang may pinakamalaking tungkulin.
Kailangan mong pumasok ng Jinyowon.
May makikita ka roon na tutulong sa iyo.
-Huwag mo siyang lalabanan. -Siya?
Sino siya?
Papasok ako ng Jinyowon kasama si Jang Uk.
Kapag nagtalo kayo roon at nagising ang ibong apoy,
masusunog ang mundong ito.
Magiging mapanganib ito.
Kung kaya Ginang Jin,
kailangan mong sabihan si Jang Uk na kailangan niyang makinig sa akin.
Pero sa tingin mo ba na makikinig sa akin ang Prinsipe?
Kung magiging mayabang siya at 'di makikinig sa akin, masisira ang lahat.
Siya mismo ang nagpunta kay Maestro Heo
at nag-alok ng tulong para iligtas si Yul.
Dahil kaya 'yon sa pagong?
Anong pagong?
Umaasta siyang pagong at dahan-dahan na lumalapit sa akin.
O baka dahan-dahan mo siyang pinapapasok.
Pero Uk…
Magiging ayos ka lang ba talaga nang wala siya?
Inasahan ko na hihilingin ni Ginang Jin
na bumalik ang anak niya kapalit ng pagtulong sa atin.
Kapag bumalik siya,
'di mo na mapapatay ang sarili mo sa pagtanggal ng yelong bato.
Katulad nang paggawa mo ng nakakakilabot na noodles para sa akin,
may isang taong nagpagaan din ng loob ko.
Noong sinabi niya na,
"Mas mabuti pang mamatay kaysa walang gawin."
Sa totoo lang,
iyon ang paraan niya para hikayatin ako na gawin ang makakaya ko.
Uk,
sino ang ililigtas mo kung nalulunod kami ni Madam Kim?
Si Madam Kim.
Iligtas mo kaming dalawa, tanga.
Parehas na nalulunod si Yul at Bu-yeon ngayon.
At binabalak mo siyang bitiwan ngayon dahil nanganganib si Yul.
Dahil nanganganib si Yul,
wala na akong oras para isipin ang pagliligtas sa kaniya.
Mali 'yan.
Kung mahalaga ang isang tao sa 'yo,
hindi mo dapat sila bitawan na tila'y pinapabayaan mo na sila.
Mabigat din sa loob ko na manatili siya sa tabi ko.
Para ito…
sa ikabubuti ng lahat.
-Narinig ko na nagpunta ka sa Jinyowon. -Oo.
Sinabi ba ng ina ko kung paano iligtas si Yul?
Oo.
Mabuti naman.
Gusto ko ring tumulong.
Baka may maitutulong din ako.
Nagawa mo na ang lahat ng maari mong maitulong.
Pero kahit na.
Kailangan kong gawin ang lahat hanggang sa huli.
Hindi mo 'yon kailangang gawin.
Manatili ka lang dito.
Ipapaliwanag ko sa iyo ang lahat
kapag natapos na ito.
Hindi ko 'to ginagawa para sa iyo.
Kaibigan ko rin siya.
May pananagutan ako sa kaniya.
Gusto kong tumulong.
Sige.
Maaari kang tumulong.
Tara na.
Pinili niya akong bitiwan.
Hayaan n'yo akong ipaliwanag ang operasyon sa pagtatanggal ng parasito
na binalak ni Maestro Heo para kay Yul.
May parasito sa dugo sa sentro ng enerhiya niya,
at hinigop nito lahat ng enerhiya niya.
Mabubuhay lang siya kung matatangal natin ito
at matitira ang enerhiya niya.
Kayang tanggalin ng ibong apoy ang parasito mula sa kaniyang katawan.
Kailangan nating tanggalin ang parasito sa dugo
gamit ang enerhiya ng ibong apoy na nasa loob ng Jinyowon
at palabasin nito ang enerhiyang kinain na nito.
Pero may dalawang mapanganib na suliranin.
Una,
hindi natin siya maaaring dalhin sa Jinyowon dahil sa kalagayan niya.
At 'di rin puwedeng ilabas ng Jinyowon ang ibong apoy.
Pangalawa, lubhang mapanganib na sirain ang harang ng ibong apoy.
Kailangan nating magamit ang enerhiya nito nang 'di sinisira ang harang.
Imposibleng malutas ang unang suliranin.
Hindi natin siya maaaring galawin o ang ibong apoy.
Paano natin matatanggal ang parasito?
Iyon ang dahilan kung kaya ka namin ipinatawag dito.
Kailangan mong pumasok ng Jinyowon sa halip na siya.
Ako po?
Ito ang mitsa ng tubig na ginagamit ng pamilya Seo
para sa kanilang mga Parol ng Buhay.
Pinupunuan ng pamilya Seo ng enerhiya ang kanilang mga mitsa.
Pagkatapos ay dinudugtong nila ang kanilang Parol ng Buhay
sa sentro ng kanilang enerhiya.
Pupunan ko ito ng natitira niyang enerhiya.
At pagkakamalan ng parasito sa dugo
na ito ang sentro ng kaniyang enerhiya at papasok dito.
Kung ganoon ay matatanggal natin ang parasito sa dugo gamit ito.
Hindi ba't sinabi ko sa inyo
na kailangan ko na matanggal ang enerhiya niya?
Pero bakit
ako ang kailangan na magdala nito sa Jinyowon?
Dahil ginawa ang parasito sa dugo gamit ang dugo ng pamilya mo.
Ano po?
Bakit sa tingin mo na inilagay ni Jin Mu ang parasito sa katawan ni So-i?
Inilagay niya ang enerhiya ng pamilya mo sa parasito
at inilagay ito sa loob niya para mabuksan niya ang pinto ng Jinyowon.
Ginawa ang parasito sa dugo gamit ang dugo ni Cho-yeon.
Kapag napagkamalan na ito ng parasito na sentro ng enerhiya ni Yul at pumasok,
Ilalagay ko ito sa katawan ni Cho-yeon,
dahil ang enerhiya ni Cho-yeon ay katulad sa parasito sa dugo.
Hindi ba iyon mapanganib?
Kailangan mo lang ilagay ito sa bibig mo at huwag mong bubuksan.
Kung ganoon…
gagawin ko po.
Sige, kayang-kaya mo itong gawin.
Walang mangyayari sa 'yo basta wala kang parasito sa dugo
-at walang dinadalang bata. -Ano po?
Sandali lang.
Binibining Jin.
Naaalala mo ba ang gabing iyon?
Noong araw na binisita natin ang bahay na dapat lilipatan natin.
Baka…
Hindi niya po maaaring gawin.
Lubhang mapanganib kung posibleng buntis siya.
Ikaw na…
Kailangan ba natin na humingi ng tulong kay Ginang Jin?
Kailangan siya sa labas ng Jinyowon para siguraduhin na hindi mabagabag
ang ibang mga relikya.
Kung ganoon,
ako po ang gagawa.
Pero kasal na kayong dalawa.
Ayos lang ba iyon sa iyo?
Ayos lang po kami.
Imposible po iyon.
-Wala talaga? -Wala.
Walang kahit katiting na pag-asa.
Oo, tama siya.
-Sinasabi ko sa inyo. -Ah.
Kung ganoon, ikaw na ang maglipat ng enerhiya niya, Bu-yeon.
Kailangan pa nating pag-usapan ang pangalawang suliranin.
Paano natin makukuha ang enerhiya ng ibong apoy
nang 'di sinisira ang harang nito?
Ang harang ng ibong apoy ay gawa sa katulad na enerhiya
sa bulkan kung saan ipinanganak ang ibong apoy.
Gawa ito sa enerhiya ng ginto na mga bigat na 30,000 nyang.
Kailangan nating lumikha ng katulad na enerhiya sa ginto, palakihin ang harang
at pumasok sa loob.
Enerhiya ng 30,000 nyang na ginto?
Saan naman tayo makakakuha ng ganoong karaming ginto ngayon?
Iniipon ni Sang-ho ang ginto ngayon.
Nagmamadali tayo,
pero natatakot ako na kailangan ng oras para makakuha ng ganoon karami.
Mayroon akong 30,000 nyang na ginto.
May ganoon karami rin akong kayamanan.
Wala lang sa akin ngayon.
Hindi, nasa akin ngayon.
-Nasa Jeongjingak. -Ano?
Dito?
Oo.
Inipon ko rito ang gantimpala ng Prinsipe sa pagpatay sa mga soul shifter.
Iniwan mo lang ang lahat ng ito rito?
Wala akong paggagamitan sa kanila
at nakakapagod na iuwi ko pa sila.
Nakakakuha ako ng 1,000 nyang kada-patay,
kaya siguradong higit ito sa 30,000 nyang.
Mabuti ito.
Handa na tayong tanggalin ang parasito sa dugo.
Simulan na natin.
Ililipat ni Dang-gu at Cho-yeon ang ginto sa Jinyowon.
Sasamahan ko si Bu-yeon pagkatapos niya na tanggapin ang enerhiya ni Yul.
Mawawalan na ng enerhiya si Yul.
Ilalagay ko ang lahat ng enerhiya niya
sa mitsa ng Parol ng Buhay.
Nakikita ko na umaakyat mula sa sentro ng enerhiya ang parasito.
Ngayon na.
Ibuka mo ang bibig mo.
Dala mo ngayon
ang natitira niyang buhay sa iyong bibig.
Huwag mong lulunukin
o bubuksan ang iyong bibig.
Ito lang ang oras na mayroon siya.
Kailangan mong makabalik
dala ang enerhiya niya bago matapos ang oras.
Uk, nagtitiwala ako sa iyo.
Babalik kami
sa tamang oras.
Tara na.
Ito ang lahat ng gantimpala ko kay Jang Uk?
'Di niya ginamit ang kahit isa sa mga ito.
Mabubuhay si Yul, salamat sa kaniya.
Kailangan naming bantayan ang pinto ng Jinyowon kasama ang aking ina.
Maghintay po kayo rito, Kamahalan.
Malapit nang dumating si Jang Uk at ang ate ko.
Dadating din dito si Bu-yeon?
Oo. Pakiusap huwag kang makikipagtalo sa kaniya.
Huwag kang mag-alala.
Magkabahagi kami ng isang pagong.
At matalino ito.
Bu-yeon, bakit ka nandito?
Bakit nakikisali ka rin dito?
Hindi mo pa ba sinabi sa kaniya?
Dala niya ngayon ang enerhiya ni Yul sa kaniyang bibig,
kaya 'di siya makapagsalita.
Naghihintay sa 'yo ngayon sa loob ng Jinyowon ang Prinsipe.
Mauna ka na.
Kapag hindi mo tinupad ang 'yong pangako,
hindi ako tutulong.
Tutuparin ko ang sinabi ko at papauwiin ko siya, kaya…
'wag kang mag-alala.
Babaylang Pagong?
Bakit ka nandito?
Nakahanap ka ng trabaho sa Jinyowon?
Nagtatrabaho ako ngayon para sa Prinsipe--
Ibig kong sabihin, kasama ang Kamahalan.
Salamat sa paghihintay, Kamahalan.
Tama.
Ako ang Prinsipe.
Ako siya.
Kung ganoon.
Ikaw si Jin Bu-yeon?
Oo, siya si Jin Bu-yeon.
Isa siyang salamangkera ng Jinyowon, at hindi isang babaylan?
Kilala mo ba siya?
Kilala mo siya?
Oo.
Kung ganoon, siya ang asawa mo…
Ano'ng nangyayari?
Ang pagong?
Tama, ang eunuch.
Siya 'yon?
Ang eunuch na nasabi mo
ay ang Kamahalan?
Naiitindihan ko na sa wakas
kung bakit mo inalagaan ang pagong ko.
Pambihira.
Nag-alok ang Prinsipe na tumulong para iligtas si Seo Yul
para mailigtas ka rin niya.
Sana ay 'di lang niya 'yon palusot.
Ito ang pagong na inuwi ng Prinsipe?
Iniligtas niya ito para hindi mamatay.
Nag-aalaga siya ng isang walang kuwenta at mahina.
Tatawagin ko ang enerhiya ng ginto
at papalakihin ang harang na nakapaligid sa itlog ng ibong apoy.
At mahuhuli mo
ang parasito sa dugo na tatakas sa mitsa ng tubig.
At lalabas ito sa katawan niya?
Naiintindihan ko.
Babaylan, halika.
Si Uk pala ang gumugulo sa iyo?
Siguradong sobra kang nagdusa kaysa sa inaakala ko.
Ah, nahanap mo na ba ang sarili mong silid?
Sinabi kong puwede ka sa akin kung mabigo kang mahanap ang silid mo.
Nakatira ako sa palasyo.
Hindi ako nagsisinungaling na marami akong silid, 'di ba?
Ano'ng ginagawa mo? Palakasin mo na ang enerhiya.
Gumagalaw ang parasito sa daluyan ng kaniyang dugo.
Kailangan mong maghintay hanggang sa alisin nito
ang lahat ng enerhiya ni Yul.
Kaunting tiis lang.
Inalis na nito ang lahat.
Kailangan na lang nating tanggalin.
Nasaan na?
Sandali lang.
Ayos ka lang ba?
Napakasakit siguro.
Puntahan na natin si Yul.
Tara.
Ako rin.
Hindi mo dapat masira ang harang ng ginto.
Mag-iingat ka sa paglabas mo.
Bilisan na natin. Wala na tayong oras.
Tulungan mo rin ako.
Hoy!
Mauubusan na tayo ng oras. Bilis, ilagay mo na sa bibig niya!
Ilagay mo na sa loob! Ngayon na!
Bilis!
Nagawa natin!
Nailigtas natin si Yul!
Nararamdaman ko na ulit ang pulso niya.
Salamat naman.
Nagawa natin.
-Nailigtas natin siya. -Buhay si Yul.
-Oo. -Ang galing mo, Jang Uk.
Ikaw rin,
Kamahalan.
Siya nga pala,
hindi ako makapaniwala na ikaw ang asawa na gumugulo sa kaniya.
Grabe.
Paano ka niyang napagkamalang eunuch?
May iniligtas kaming pagong.
Papaunlakan ko siya sa palasyo sa susunod at nang makita niya ang pagong.
Kung gusto mo,
maaari kang sumama sa kaniya.
Ang pagong?
Magaling ang ginawa mo.
Salamat.
Nasa mga gamit niya ang sulat na ito.
Ibinigay ko dapat ito kay Panginoong Park bago siya umalis papauntang Seoho.
Umalis na siya.
Ah.
Mukhang nahuli na ako.
Kung ganoon, ibabalik ko na ito.
Maaaring mabulok ang nilabasan ng parasito.
Lagyan mo ng pamahid at uminom ka ng gamot sa oras.
Oo.
Magiging maayos ako kahit bumalik ako.
Hindi naman ako ganoon kahina.
Alam kong hihingi siya sa iyo ng pabor
kapalit ng pagtulong niya.
Gusto ka niyang bumalik ng bahay.
-Sumang-ayon ako na pauwiin ka. -Huwag mong sabihin 'yan.
Sarili kong pasya ang umuwi.
Nangako siya sa akin.
Nangako siya na 'di na niya ako ikukulong.
Walang mawawala sa akin kahit umalis ako.
-Pero nalulungkot akong iwanan ka. -Anong ibig mong sabihin?
Nangako akong tutulungan kang makapagpahinga.
Kaya mo ako isinama.
Pero hindi ko na iyon magagawa.
Nagkakamali ka pa rin.
'Di iyon ang dahilan kung bakit kita isinama.
Kung ganoon…
ano'ng dahilan?
Hidi mo na kailangang malaman.
Wala ka nang gamit sa akin.
Ayos lang din sa akin na umalis ka.
Kaya 'wag kang malungkot sa akin.
Sinabi nila na maaalala mo pa rin ang apuyan kahit na tag-init.
Hindi mo ba kayang sabihin na maaalala mo ako?
Walang gamit ang apuyan
kapag tag-init.
Malay natin.
Baka maalala kita…
kapag lumalamig.
Sige.
Sinunog ng walang kuwenta mong apuyan ang sarili niya at puro abo na lamang.
Tatangayin ako ng hangin, at ikaw…
ay mamatay ng mag-isa sa lamig.
Ang enerhiya niya ay dumadaloy na ulit sa sentro ng kaniyang enerhiya.
Natanggal na ng ibong apoy ang parasito sa dugo.
Nakita mismo ni Jang Uk at ng Prinsipe ang ibong apoy?
Opo.
Salamat at hindi sila nagtalo at nabantayan nang mabuti ang ibong apoy.
Salamat sa kanila at nakaligtas si Yul.
Sinabihan ko ang Prinsipe
na bantayan si Uk sa pamamagitan ng pagbigay ng gantimpala sa kaniya.
At nagkaroon ng pakinabang.
Iniligtas mo ulit ang aking buhay.
Iba ito.
Iniligtas kita dati para patayin si Jang Uk.
Pero ngayon,
nagtulungan kami para iligtas si Seo Yul.
Gayumpaman,
hayaan mo akong bigyan ka ulit ng isang bagay bilang pasasalamat.
Ito ang plake ng talampad ni Jang Uk.
Iyon ba ang Bituin ng Hari?
Tama po kayo, Kamahalan.
Katulad ng hula ni Jang Gang,
'yan ang bituin ng anak ng yumaong hari.
Anak ng yumaong hari?
Si Jang Uk
ang anak ng yumaong hari na nakipagpalit ng katawan kay Jang Gang.
Kaya nasa kaniya ang Bituin ng Hari.
Mayroon siyang gintong plake at sulat
na iniwan sa kaniya ng yumaong hari.
Isa siyang mapanganib na bituin
na kayang bawiin ang lugar mo kailanman niya nais.
Kaya mo ba ako sinabihan na lumayo sa kaniya?
Hayaan mo akong ilayo siya sa iyo,
Kamahalan.
Sigurado pong maraming enerhiya ang ginamit n'yo
habang pinapangalagaan ang Jinyowon.
Ang buhok n'yo po
ay naging kulay-abo sa mga nagdaang araw.
Cho-yeon.
Ihanda mo ang silid ni Bu-yeon.
Babalik na po si Ate?
Nangako sa akin si Jang Uk.
Kaya malapit na siyang umuwi.
Senyorito,
maayos na po ba si Senyorito Seo?
Oo, gusto kong nandoon ako kapag gumising siya.
Pero umalis muna ako at baka 'di makabuti sa kaniya ang enerhiya ko.
Mabuti naman po.
Mabuti po ang ginawa n'yo para mailigtas ang inyong kaibigan.
Paano naman si Bu-yeon?
-Ligtas ba siyang umalis? -Si Binibining Bu-yeon ba?
Hindi po siya umuwi ng bahay.
Akala ko nasa Songrim kayong dalawa.
Hindi siya umuwi?
Ano ito? Umalis ba siya kaagad nang 'di nagpapaalam sa iyo?
Umalis?
Bumalik ba siya ng Jinyowon?
Oo, nangako ako kay Ginang Jin na pababalikin ko siya.
Ginawa mo 'yon?
Ah…
Senyorito, akin na ang kamay mo.
Akin na.
Grabe ka! 'Di siya bagay na basta mong ibabalik kapag gusto mo!
Sinabi ko lang iyon dahil doon siya nararapat.
Dapat ay nasa tabi mo siya, hindi ba?
Umpisa pa lang ay hindi na siya nararapat dito.
Pambihira.
Malalaman lamang niya ang halaga nito kapag nawala na ito sa kaniya.
Mababalisa ka.
Naku,
sana umayos na siya.
Umalis siya kaagad
noong araw na iyon?
Sinunog ng walang kuwenta mong apuyan ang sarili niya at puro abo na lamang.
Tatangayin ako ng hangin, at ikaw…
ay mamatay ng mag-isa sa lamig.
Hindi na ulit gagawin 'yon
ng ina niya, hindi ba?
Sana…
mas madali mo akong mahanap dahil doon.
Papanatilihin kitang mainit
at tutulungang makapagpahinga nang maayos.
Ngayon maiinitan ka na.
Iniwan niya 'to rito.
Magandang dahilan ito para makita siya.
Sana ligtas siyang nakauwi.
Puwede mong patayin ang huling parol.
Dahil isa kang magaling na babaylan ng Jinyowon,
gamitin mo ang 'yong kapangyarihan para patayin 'yan.
Kita mo? Ginawa ko 'yon.
Yul.
Senyorito Seo, gising na po kayo sa wakas?
Anong nangyari?
Tatlong araw po kayong walang malay.
Muntik po kayong mamatay
habang nakikipaglaban sa mga tao ng Cheonbugwan.
Anong nangyari kay So-i?
Iyong babaeng pinuntahan n'yo para iligtas po ba?
Namatay siya.
Kinuha ni Senyorito Dang-gu ang katawan niya.
Matagumpay pong natanggal
ni Maestro Heo at ng mga kaibigan n'yo ang parasito sa katawan n'yo.
Tinanggal nila?
Opo.
Gising ka na sa wakas?
Nanganib ang buhay mo.
Malaki pong itinulong ni Senyorita Bu-yeon para matanggal ang parasito.
Kung alam ko lang na nasa panganib ang buhay mo,
hindi ko sana inilihim.
Patawad.
Hindi ko 'yon alam noong niyaya kita sa Danhyanggok.
Nagkasundo tayong pupunta roon.
Pero 'di tayo nakapunta.
Maestro Lee, may malay na po si Seo Yul.
-Maestro Lee? -Ito si Maestro Lee.
Inaalagaan ka niya.
Kilala niya si Maestro Lee.
Siya ang guro ni Maestro Heo.
Ang "luko-lukong si Yeom" na lagi ninyong binabanggit
ay si Maestro Heo?
Natutuwa ako sa kaniya noong kasing edad mo pa siya.
Panaka-naka.
Inalagaan niya ako sa loob ng tatlong taon noong may sakit pa ako.
Siya ang pinakamagaling na manggagamot sa Daeho, kaya gagaling ka agad.
Bu-yeon.
Dalhin mo rito si Yeom.
Matutuwa siya dahil gising na si Yul.
Sige po, Maestro.
Bumalik na ang halos lahat ng enerhiya mo,
kaya malapit ka ng gumaling.
Kung inalagaan mo siya sa loob ng tatlong taon,
siguradong lubos mo siyang kilala.
Mas gusto mo bang malaman ang tungkol sa kaniya kaysa sa kalagayan mo ngayon?
Tama ka. Iniligtas ko siya.
At aalagaan kita ngayon.
Nasa Sejukwon ngayon si Binibining Bu-yeon?
Opo.
Iniisip ng ina niya na nandoon pa siya kina Uk,
at iniisip ni Uk na nasa Jinyowon siya.
Tapos na ba talaga ang lahat sa pagitan nila?
Sa tuwing umaalis si Binibining Bu-yeon, palagi niya itong inuuwi.
Malamang nasa Songrim siya
at hinihintay si Uk na sunduin siya.
Hayaan mo lang sila.
Nandito na siya.
Nakikita mo lamang ang isang tao kapag nangulila ka na sa kaniya.
Panginoon.
Kumusta ang paglalakbay n'yo?
Pagod na pagod ka siguro.
Nagmadali ako dahil alam ko na hinihintay mo ako.
Naku. Tinitingnan niya tayo.
Pumasok ka.
Hindi ka dapat muna kumikilos.
Alam n'yo po ba
kung sino siya?
Siguradong alam n'yo kung iniligtas n'yo siya
sa Lawa ng Gyeongcheondaeho.
Kung ganoon ay naaalala mo ang mukha niya.
Sinabi mo na nakilala mo siya sa Danhyanggok noong bata ka pa.
Ibig bang sabihin ay iniligtas mo siya kahit na alam mo…
kung sino siya?
Seo Yul.
Kung ikaw lang ang nakakaalam ng tungkol dito,
magbulag-bulagan ka.
Malapit ng mawala sa katawan niya ang kaluluwa ni Naksu.
Kapag nagising ang kaluluwa ni Bu-yeon, ang totoong may-ari ng katawan,
maglalaho ang kaluluwa ni Naksu.
Ano?
Hindi ko naiintindihan.
Dalawang kaluluwa ang nakatira sa katawan niya.
Pero si Bu-yeon ang may-ari ng katawan.
Salungat sa layunin ko,
umaayon ang lahat sa mga balak ni Jin Bu-yeon.
Gagamitin niya ang enerhiya ni Naksu.
At malapit nang mawala si Naksu.
Binibining Heo!
Hinahanap po kayo ni Maestro Heo.
Sige, Sun-i.
Pupunta na rin ako. Mauna ka na.
Sige po.
Hindi ba 'yon sulat ni Senyorito Seo?
Sinisilip niya ba iyon?
Si Naksu…
ang babaeng iyon?
Kung mahalaga ang isang tao sa 'yo,
hindi mo dapat sila bitawan na tila'y pinapabayaan mo na sila.
Dapat ay nasa tabi mo siya, hindi ba?
Namatay. Sinira ba niya?
Patay-sindi ito.
Wala siguro siya sa sarili.
Umaasa ako nito.
Umasa ako na pupuntahan mo ako…
kahit wala akong pakinabang sa iyo.
Nababaliw na ako…
kung susunduin ko na naman siya.
Kapag ininom mo 'yan, ibig sabihin opisyal na tayong kasal.
Sige na. Uminom ka na.
Mananatili ako sa tabi mo.
Tawagin mo ang mga alitaptap.
Hindi 'yon madaling gawin.
Umayos ka nga.
Nababaliw na ako.
Alam ni ina na nandito ka.
Inutusan niya akong sunduin ka.
Pupunta rin naman ako.
Nakita ko si Maestro Lee.
Inaalagaan niya si Seo Yul,
at gusto ko lang siyang makitang magising.
Iniisip ni Jang Uk na nasa Jinyowon ka.
Hindi siya pupunta rito para sa iyo.
Alam ko.
Tara na.
Dapat kong ibalik ang Spirit Plaque ng Songrim bago umalis.
Iniwan ko sa Jeongjingak.
Kukunin ko lang. Hintayin n'yo ako rito.
Hahampasin ka ng 100 beses kapag naiwala mo 'to.
Hindi ko naiwala ito.
Bakit?
Gusto mo ba akong maparusahan?
Hindi kita mahanap sa Jinyowon.
Nandito ka pala.
Hinahanap mo ba ako?
Bakit?
Dahil namatay ang parol.
At,
bumukas ulit.
Parol? Iyong nasa silid-aralan?
Patay-sindi 'yon. Nababaliw na.
Sira na siguro iyon.
Itapon mo na kung walang silbi.
Tama.
Pag-aari pala 'yon ng Jinyowon, 'no?
Ibalik mo na lang.
Akala mo pinabayaan kita dahil wala ka ng silbi, 'no?
Para itama ang 'di pagkakaintindihan,
ipapaliwanag ko nang mabuti kung ano ang gamit mo.
Inuwi kita
para matanggal mo ang yelong bato na nasa loob ko.
Alam ko.
Sinabi mo na makakatulong iyon na umayos ang pakiramdam mo.
Tama.
Gusto ko ng kapayapaan.
Pero kapag natanggal 'yon,
mamatay ulit ako.
Hindi mo kasalanan na hindi mo alam ang tungkol dito.
Dapat ay nilinaw ko sa iyo ang tungkol dito.
Noong una, sa tingin ko ay 'di ko kailangang magpaliwanag.
Kalaunan, hindi ko 'yon masabi sa taong gusto akong iligtas.
At ngayon?
Sinabi ko na wala kang silbi sa akin.
Ang gusto kong sabihin ay…
lubos akong nagpapasalamat
at nagsisisi.
Kung ganoon,
masaya ako na wala akong silbi sa iyo.
Nasaktan ako na iniwan ako.
Pero nagpapasalamat ka at humihingi ng tawad sa akin.
Iyon pala ang dahilan kaya ka pumunta.
Malinaw kitang narinig, kaya aalis na ako.
Pero hindi ako magpapaalam sa iyo.
Ano naman ngayon?
Gusto mo bang maintindihan ko dahil nagbago ang damdamin mo?
Ikaw, mas mabuti na hindi na ulit kita makita,
o tatanggalin ko 'yang bato sa 'yo.
Hindi pa ako tapos.
Sinabi ko sa 'yong patay-sindi ang parol.
-Ano naman? -Dahil…
Kapag bukas 'yon, nasa tamang pag-iisip ako.
Maliwanag sa akin
na kailangan kitang pauwiin katulad ng ipinangako ko.
Pero nababaliw ako kapag namamatay iyon.
Nananabik ako sa iyo.
Kaya ako nagpunta para makita ka.
Ano naman?
Ano naman ngayon?
Kung galit ka at nais mong umalis,
pipigilan ko ang sarili ko…
at hahayaan kang umalis.
Ano iyon?
Namatay na.
Nais ko itong patayin.
ALCHEMY OF SOULS IKALAWANG YUGTO
Alam ko sa sandaling nakita kita.
Na ikaw ang asawa ko.
"Nangangako akong magiging mabuti."
"Pahintulutan n'yo po ako na pakasalan ang anak ninyo."
Hayaan n'yo lang po siya na makasama ang taong gusto niya
nang panandalian.
Kung wala kang balak awayin ako para sa gold plaque,
pumunta ka sa Hilaga, Jang Uk.
Nagpasya akong tanggapin ang laban na ito
para sa dapat kong pangalagaan.
Malapit na kitang ipakilala sa lihim na samahan.
Susuportahan kita ng buo.
Malapit nang maglaho si Naksu,
at makukuha na ni Jin Bu-yeon ang katawan niya.
Kung ganoon ay hayaan mo ako na subukan ang kapangyarihan mo.
Ang pagsasalin ng subtitle ay ginawa ni Cathrea Joy Fernandez